

**Inkluzivna kuća Zvono**

Petra Zrinskog 23

31551 Belišće

**GRAD BELIŠĆE**

Trg dr. Franje Tuđmana 1  
31551 Belišće

**PRIJEDLOG KRITERIJA ZA DODJELU VOLONTERSKIH NAGRADA GRADA BELIŠĆA**

**1. KRITERIJI ZA VOLONTERSKI ANGAŽMAN POJEDINCA: Volonter godine**

- Poticajne primjere volonterskog angažmana pojedinaca mogu prijaviti isključivo neprofitne organizacije sukladno Zakonu o volonterstvu (NN 58/07, 22/13, 84/21): udruga, zaklada i fundacija, ustanova i svaka druga pravna osoba iz čijeg osnivačkog akta proizlazi da nije osnovana s ciljem stjecanja dobiti (neprofitna pravna osoba).

- Volonterski angažman ili usluge koje pružaju volonteri koji su prijavljeni moraju se izvoditi unutar područja grada Belišća i prigradskih naselja.

- Organizacija u kojoj volonter djeluje mora služiti zajednici i raditi za opće dobro.

- Prijave koje volonter podnese sam za sebe ili to za njega učini netko tko je s njim u srodstvu neće biti razmatrane.

**PITANJA VAŽNA ZA DODJELU NAGRADE:**

1. Koja su područja rada u koje su volonteri uključeni te potrebe zajednice za takvim uslugama?
2. Koliki je broj volonterskih sati?
3. Koje su aktivnosti i postignuća volontera?
4. Kakav učinak volonteri imaju na korisnike, organizaciju ili zajednicu u kojoj su djelovali?
5. Po kojim se kvalitetama koje posjeduju volonteri ističu od drugih?
6. Koja su posebna iskustva i vještine volonteri unijeli u područje volonterske djelatnosti?

**2. KRITERIJI ZA PRIMJERE DOBRE PRAKSE UKLJUČIVANJA VOLONTERA U ORGANIZACIJE: Organizacija koja potiče volonterstvo**

- Organizator volontiranja mora biti neprofitna organizacija sukladno Zakonu o volonterstvu (NN 58/07, 22/13, 84/21): udruga, zaklada i fundacija, ustanova i svaka druga pravna osoba iz čijeg osnivačkog akta proizlazi da nije osnovana s ciljem stjecanja dobiti (neprofitna pravna osoba).

- Organizator volontiranja mora biti u mogućnosti prikazati primjer dobre prakse uključivanja volontera koji se odvijao unutar grada Belišća i prigradskih naselja tijekom zadnjih 12 mjeseci.

- Organizator volontiranja mora biti u mogućnosti objasniti i dokazati korist organizacije i njezinog volonterskog programa za lokalnu zajednicu općenito.

- Prednost imaju projekti kojima se pokazuje inovativnost u zajednici.

**PITANJA VAŽNA ZA DODJELU NAGRADE:**

1. Ima li organizacija jasna pravila i procedure u radu s volonterima?
2. Ima li organizacija educiranog koordinatora volontera?
3. Dobivaju li volonteri istinski uvid u organizaciju i njenu djelatnost?
4. Osigurava li se volonterima dodatno obrazovanje i razvoj vještina koje su im potrebne, a njihov angažman se redovito evidentira i vrednuje?

**3. KRITERIJI ZA PODRUČJE RAZVOJA ŠKOLSKOG VOLONTIRANJA:** Doprinos razvoju školskog volontiranja

- Organizator volontiranja mora biti odgojno – obrazovna ustanova, ustanova socijalne skrbi ili druga pravna osoba koja organizira volontiranje u odgojne i obrazovne svrhe sukladno Zakonu o volonterstvu (NN58/07, 22/13, 84/21).

- Organizator volontiranja mora biti u mogućnosti prikazati volonterske aktivnosti u kojima su sudjelovali učenici, a koje su primjerene dobi učenika, njihovom tjelesnom i moralnom stupnju razvoja.

- Organizator volontiranja mora dokazati sudjelovanje učenika u volonterskim aktivnostima te dobrobit za lokalnu zajednicu.

- Volonterski angažman ili usluge koje pružaju volonteri koji su prijavljeni moraju se izvoditi na području djelovanja škole koja prijavljuje volonterski program.

**PITANJA VAŽNA ZA DODJELU NAGRADE:**

1. Na koji način ustanova organizira volonterske aktivnosti učenika?
2. Koliki je broj uključenih učenika u volonterske aktivnosti?
3. Koje su aktivnosti i postignuća volontera?
4. Na koji način škola promovira volonterstvo kao vrijednost kod učenika?
5. Kako su volonterske aktivnosti unaprijedili znanja i vještine učenika te kako su doprinijele razvoju zajednice?